Diari Oficial de la Generalitat Valenciana


Sumari del DOGV 4904, del 16-12-2004 (2004/12627)

Informació pública del programa d'actuació integrada del sector de sòl urbà subzona 2a-Est.
-------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12579


Organisme emissor
:   Ajuntament de Montserrat

Tipus de document
:   Anunci

Informació pública del programa d'actuació integrada del sector de sòl urbà subzona 2a-Est. [2004/F12520]
  
El Ple de l'ajuntament, en la sessió ordinària duta a terme el passat dia 25 d'octubre de 2004, ha resolt sotmetre a informació pública el següent acord, sobre documentació presentada per Consum Coop. Valenciana.
  
Primer. Admetre a tràmit i sotmetre a informació pública el projecte de programa per al desenvolupament de l'actuació integrada composta per alternativa tècnica, projecte d'urbanització, proposta d'homologació i pla de reforma interior del sector de sòl urbà subzona 2a-Est, mitjançant edicte en el Diari Oficial de la Generalitat Valenciana, i periòdic local de València, per termini d'un mes. Durant aquest període, la documentació es trobarà exposada en les dependències d'Urbanisme de l'Ajuntament de Monserrat. En horari d'atenció al públic, de 09.30 a 23.30 hores (arts. 38, 39 i 45 de LRAU).
  
Durant l'esmentat termini es podran presentar al·legacions i alternatives tècniques. En el termini de cinc dies següents al venciment del període d'exposició indicat, es podran presentar les proposicions juridicoeconòmiques en el Registre General de l'Ajuntament de Monserrat, en plica tancada i amb la documentació que s'estableix en els apartat C) i D) de l'article 32 de la Llei Reguladora de l'Activitat Urbanística. Aquests terminis quedaran prorrogats si durant els primers 10 dies d'informació pública alguna persona es compromet a presentar una alternativa tècnica substancialment diferent de l'original, segons el que disposa l'article 46.4 de la Llei Reguladora de l'Activitat Urbanística.
  
L'acte d'obertura de pliques es farà en l'Ajuntament de Monserrat a les 14.00 hores del dia hàbil següent a la finalització del termini de presentació de pliques, segons el que disposa l'article 46 de la Llei Reguladora de l'Activitat Urbanística. Durant els 10 dies següents a l'obertura de pliques, podran ser objecte de consulta i al·legacions totes les actuacions de l'expedient.
  
Segon. Sol·licitar els informes que procedisquen als diversos departaments i òrgans competents de les administracions exigits per la legislació.
  
Tercer. Traslladar avís del present acord als titulars de drets afectats per l'actuació proposada que figuren en el cadastre de béns immobles, a l'efecte de possibles reclamacions, i/o cooperar en l'actuació, i/o els propietaris que declinen cooperar, per entendre inconvenient o imprudent el desenvolupament urbanístic dels seus terrenys, poden renunciar a això si demanen ?mitjançant sol·licitud presentada en document públic abans de l'acord aprovatori del programa- l'expropiació o pagament segons el seu valor (art. 29.9 LRAU).
  
Cosa que es fa pública per a general coneixement als efectes prevists en la Llei de la Generalitat Valenciana 6/1994, Reguladora de l'Activitat Urbanística.
  
El present anunci es publica també als efectes del que es preveu en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte de propietaris de parcel·les que seguixen desconeguts, així com respecte d'aquells propietaris que seguixen desconeguts o els domicilis del qual a efectes de notificacions es desconeixen, o bé que intentada la notificació no s'haguera pogut practicar.